એકના એક દીકરાને લપ્પુ કહીને તેના જીવનનો એકેય નિર્ણય પોતાની મેળે ન કરવા દેતા પિતા (સંજય મિશ્રા) અને તેમના અંગૂઠા નીચે દબાયેલા દીકરા (આયુષમાન) વચ્ચેની તડાફડીના લગભગ બધા જ સીન અફલાતૂન બન્યા છે. ફિલ્મ જોયા પછી યાદ રહી જાય એવાં દૃશ્યોમાં ફૅમિલી-કોર્ટમાં પતિ-પત્ની-સસરા વચ્ચે મચતી તડાફડી, પતિ અને પત્ની વચ્ચે માત્ર ટેપની કૅસેટ બદલીને અલગ-અલગ ગીતો વગાડીને થતી તકરાર, ઠાલી રાષ્ટ્રભાવનાનાં ઇન્જેક્શન્સ આપતી શાખા-પ્રવૃત્તિ વગેરેનો સમાવેશ છે.